Aarhuus Stifts-Tidende, 1843-08-19
Aarhuus, den 18de August. Himmelbjergsfesten, som iaar afholdtes Onsdagen den 16de dennes, bebudedes ved Solens Opgang ved Heisning af Dannebroge under en Salut af 3 Kanonskud. Flaget, der varede fra Bjergets øverste Top, førte Jndstriften: "Himmelbjerget. Fra om Formiddagen Kl. 10, toge de egentlige Festligheder deres Begyndelse; men det Publikum, som indtil Middag deeltog i samme, var ikke meget talrigt. De Fleste indfandt sig først hen paa Eftermiddagen, og det hele Antal kan man vel anslaae til circa 3000 Mennesker. Aarsagerne til denne Sammenligning med de foregaaende Aar – mindre talrige Confluens, ere vist ikke vanskelige at udfinde, naar man betænker deels den travle Høst, som er i fuld Gang, deels tidligere skuffede Forventninger, hvortil kommer, at alle Ferier allerede vare endte. Paafaldende var det, at man ved Valget af Festdagen slet ikke havde taget de kjøbenhavnske Dampskibes Ankomsttid i Betragtning. Forsaavidt maa Valget altsaa ansees som uheldigt; men seer man hen til Veirliget, kunde man ikke have truffet det bedre. Arrangementet overtraf langt uden Sammenligning de tidligere Aars, hvilket fornemmeligen maa tilskrives Hr. Proprietair Tangs opoffrende Bestræbelser. Omtrent i Midten stod en meget rummelig, med Grønt og Blomster smagfuldt decoreret Pavillon, indrettet til Spiisning og senere til Dands, til alle Sider omgaves denne af mindre Telte, i hvilke holdtes Beværtning med alle Slags Spise- og Drikkevarer. J Skoven vare flere Stier anlagte, forsynede med Bænke, en Beqvemmelighed, som forhen i høi Grad har været savnet. Talertribunen, i Form af et Katheder, og omvunden med friske Løv, stod paa en af de aabne Græsplainer i Træernes Skygge, og omkring denne, bagved hvilken Orchestret var placeret, samledes man, efter givet Signal, til bestemte Klokkeslet, for at høre Taler og afsynge Sange. Taler holdtes af dHrr. Proprietair Tang, Pastor St. Blicher, Adj. F. S. Birch, Kammerraad Drewsen, Capitain v. Müllen, Kjøbmand L. F. Bloch og Cand. Ploug. J flere versificerede Foredrag henledte Blicher Tanken paa Nordens Eenhed; Birch udtalte sig overden Sandhed: at kun det Fortrinlige bestaaer, medens Alt, hvad der er slet og ikke duer, tilsidst uundgaaeligt opløser sig i et Jntet. Drewsen fremhævede i et fortræffeligt Foredrag de herlige Frugter, Landcommunalanordningen vilde bære, dersom den derved indrømmede Frihed rigtigt benyttedes, og henledede Opmærksomheden paa Landcommunalforeninger af flere Communer som et fortrinligt Middel til at fremme Jnstitutionens Hensigt. Bondestandens utrættelige Ven lønnedes med enthusiastiske Bifaldsraab, især af de forsamlede Bønder. I et mindre Foredrag henvendte samme Taler sig til Damerne og erindrede dem om den store Indflydelse, de ved Opdragelsen kunne udøve paa den opvoxende Slægt; han sluttede med det Ønske, at Tanken om dette deres skjønne og for den hele Stat saa vigtige Kald maatte være ret levende hos dem, og at de saaledes maatte være komne op til denne Fest ikke alene for at tilbringe en fornøielig Dag. Müllen udviklede Betydningen og Hensigtsmæssigheden af en Folkevæbning, grundet paa almindelig Værnepligt. Bloch opmuntrede til at yde Bidrag til Oprettelsen af danske Underviisningsanstalter for den nordslesvigske Bonde. Endelig gav Ploug i korte, skarpe Omrids en Fremstilling af Danmark, som det engang var og Danmark som det er, søgte Grunden, til Landets Tilbagegang, ikke hos Regjeringen, men fornemmelig hos Folket selv, i dettes Mangel paa Jnteresse for og Deeltagelse i offentlige Anliggender, og sluttede med at udbringe et Ønske for Danmarks Fremtid, hvilket Ønske optoges med et mange Gange gjentaget, rungende Hurra. Om Eftermiddagen afholdtes Væddeløb af Bønderdrenge; om Aftenen var der Dands i Pavillonen. Bierget oplystes ved en Mængde paa Træerne anbragte couleurte Lamper, og paa Kolden antændtes et meget stort Blus, som kunde sees i flere Miles Afstand. Kl. 1 ophørte Dandsen, og efter at til Slutning et lidet, men smukt Fyrværkeri var afbrændt, tilkjendegaves ved 3 Kanonskud, at Festen var tilende. a 33 af Bladet Ny Jyllandspost, der redigeres og udgives af Exam. juris Alstrup